טובי הנדי

טובי הנדי (באנגלית: Toby Hendy, נולדה ב-11 ביולי 1995) היא אשת תקשורת מדעית ויוטיוברית ניו זילנדית המתמקדת בתוכן חינוכי הקשור לפיזיקה, מתמטיקה ואסטרונומיה.

== השכלה ==
=== בית ספר תיכון ===
הנדי למדה במכללת קטיקטי במפרץ פלנטי, ניו זילנד. בשנת 2011, היא נבחרה על ידי החברה המלכותית של ניו זילנד כאחת משני נציגים לאומיים להשתתף במחנה החלל הבינלאומי של ארצות הברית בהאנטסוויל, אלבמה.<ref name="scoop-media"></ref> בשנת 2012, היא זכתה במקום הראשון בקטגוריית בתי הספר התיכוניים של פרסי NZ Eureka לתקשורת מדעית.<ref name="scoop-media2"></ref>

=== אוניברסיטה ===
הנדי קיבלה תואר ראשון במדעים, בהתמחות בפיזיקה ומתמטיקה, באוניברסיטת קנטרברי. היא זכתה במלגת אורורה לאסטרונומיה שאפשרה לה לצאת לסיור אל מעבדת הנעת הסילון של נאס"א, קלטק, מצפה הכוכבים קרנגי, UCLA, מצפה הכוכבים מקדונלד בטקסס, אוניברסיטת קולומביה הבריטית, מצפה הכוכבים של NRC ויקטוריה ו-CHFT הוואי.<ref name=":0"></ref>

הנדי המשיכה את שנת ההצטיינות שלה באוניברסיטה הלאומית של אוסטרליה בקנברה. בשנת 2017, החלה דוקטורט ב-ANU תוך התמקדות בשימוש בננו-אינדנטציה כדי לבחון את התגובה המכנית של תאי צמחים ללחץ המופעל.<ref></ref> היא זכתה במלגת מנהיג עתיד של Westpac.<ref name="westpac"></ref> בתקופתה כסטודנטית לדוקטורט היא הגיעה למקום השני בגמר הלאומי של אוסטרליה בתחרות התקשורת המדעית של FameLab על המצגת שלה <nowiki>'Poking Plants'</nowiki>. במצגת היא מראה איך היא דוקרת צמחים עם מחטים כדי לחקור כיצד הם מגינים על עצמם ממחלות.<ref name=":1"></ref> כותרת עבודת הגמר שלה הייתה "בחינת התגובה המכנית של תודרנית לבנה באמצעות ננו-אינדנטציה ו-Fiite Element Modeling", עליה היא זכתה בהצטיינות.<ref>

</ref> בשנת 2018, הנדי הפסיקה את לימודי הדוקטורט שלה כדי להמשיך ביצירה ביוטיוב במשרה מלאה.<ref name="sciencemag"></ref>

== קריירת יוטיוב ==

=== היסטוריה ===
הנדי פתחה ערוץ יוטיוב ב-2011, כשהייתה בת 15. הנדי תיארה את הסרטונים המוקדמים שלה כ"אקראיים". בתחילה הם עסקו בדברים כגון גורי חתולים ועצלנים. לאחר זמן, הנדי התמקדה בסרטוני מדע. במהלך שנת 2018 כמות המנויים לערוץ שלה זינקה מ-2,000 ל-100,00.<ref name=":3"></ref><ref name=":4"></ref> בקיץ 2023 מספר המנויים עבר את המליון.<ref></ref>

=== תוכן ===
הנדי שואפת שסרטוניה "יעזרו לאנשים להתגבר על פחד ממתמטיקה, ויעזרו לאנשים לראות את הצד היצירתי של המתמטיקה".<ref name=":3" /><ref name=":4" /> אחת מסדרות הסרטונים המצליחות ביותר של הנדי היא The Joy of Mathematics, סרטונים בסגנונו של הצייר בוב רוס, מנחה סדרת הטלוויזיה The Joy of Painting, בה לימד את הצופים ציור בטון רגוע ומזמין, בטענה שכל אחד יכול לצייר. ב-The Joy of Mathematics, הנדי מסבירה בצורה נגישה נושאים מורכבים במתמטיקה בטון רגוע ומזמין, כשברקע טבע פסטורלי וקולות טבעיים.<ref name=":4" /><ref name=":5"></ref> במאמר על חינוך מתמטי ביוטיוב בכתב העת Notices of the American Mathematical Society , צוטט צופה של הסדרה שסיפר: "אילו הייתי מחויב לצפות בזה כשהייתי בן 10 - מעולם לא הייתי מפתח את החרדה ממתמטיקה, מחשש לכישלון מתמשך או פתורונת שגויים".<ref name=":5" />

הנדי עוקבת אחרי טרנדים אינטרנטיים ולעיתים מאמצת אותם, תוך התאמה לסגנונה ומטרותיה. סדרת סרטונים פופולרית בערוץ שלה היא Unboxing Exams (משחק על סרטוני ה-unboxing , בהם פותחים אריזה של מוצרים), שבהם היא מעיינת בבחינות בעלות עניין מסוים, למשל בחינות באסטרופיזיקה מ-MIT, בחינות קשות במיוחד או בחינות ממדינות זרות.<ref name=":6"></ref><ref></ref> בעקבות הצלחת סרטונים קצרים בפלטפורמות כגון טיקטוק ויוטיוב שורטס, הנדי הצטרפה למגמה והעלתה לפלטפורמות אלו עשרות סרטונים קצרים שעוסקים במרחב ארבע-ממדי.<ref></ref><ref></ref> בנוסף העלתה סרטוני גיימינג בהם שיחקה בפורטנייט ו-The Sims<ref></ref>, וסרטוני אתגרים<ref></ref>.

כמו כן, הנדי העלתה סרטונים על היסטוריה של המדע. למשל סרטונים העוסקים בתזות דוקטורט של פיזיקאים מפורסמים כגון ריצ'רד פיינמן וניל דה-גראס טייסון, מאמרים פורצי דרך ואפילו לימוד שיטת הספירה הבבלית דרך אפיית לחם זנגביל.<ref name=":6" /><ref></ref> בעבר הייתה מפרסמת סרטונים אישיים על החיים בתור דוקטורנטית לפיזיקה<ref></ref> וסרטונים שבהם למדה נושאים בפייזקה ומתמטיקה באמצעות האתר Brilliant.org<ref></ref>.

באוגוסט 2020 הודיעה הנדי שהיא עובדת על סרט סטופ-מושן קצר בנושא מתמטי, 'Finding X', הנתמך על ידי היוזמה הממשלתית Screen Australia Skip Ahead.<ref name=":2"></ref> הסרט יצא ב-25 בינואר 2022.<ref></ref>

==== שיתופי פעולה ====
הנדי שיתפה פעולה עם מספר יוטיוברים אחרים, כולל , וריטסיום, ועוד.<ref></ref> בשנת 2023, היא הופיעה בעונות 5 ו-10 של תוכנית תחרות הנסיעות "ג'ט לג: המשחק", שצולמו בניו זילנד ובאוסטרליה בהתאמה.<ref></ref>

== פרסים ==
* פרסי NZ Eureka לשנת 2012 לתקשורת מדע
* מלגת אסטרונומיה של UC Aurora לשנת 2013
* פרס היידון לשנת 2015 לסטודנט מוביל לפיזיקה
* מלגת מנהיג העתיד של Westpac לשנת 2017
* סגנית אלופת FameLab אוסטרליה לשנת 2018
* מענק Screen Australia Skip Ahead לשנת 2020
* מועמד אוסטרליה הצעירה של השנה לשנת 2024 לקווינסלנד<ref></ref>

== לקריאה נוספת ==
* 
* 
==קישורים חיצוניים==

 
 
* [https://www.diffusionradio.com/2018/05/poked_plant_physics_ant_venom.html פודקאסט בו הנדי מסבירה על תזת הדוקטורט שלה (לפני פרישתה)]
* ראיונות אישיים
** [https://thebrilliant.com/case-studies/how-a-physicist-grew-a-youtube-science-channel-into-a-juggernaut/ How a physicist grew a YouTube science channel into a juggernaut], באתר The Brilliant
** [https://www.westpac.com.au/news/in-depth/2019/02/young-science-fan-turns-edutuber/ Young science fan turned ‘EduTuber’], באתר Westpac Wire

== הערות שוליים ==

קטגוריה:יוטיוברים אוסטרלים
קטגוריה:ילידי 1995